19. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΕΡΓΑΣΙΑΣ Αριθ. 36407/2290 της 17/27 Μαρτ. 1958 Περί καθορισμού χρηματικών προστίμων δια τας παραβάσεις του άρθρ. 4 του Ν.Δ. 3758/57. ΄Εχοντες υπ’ όψιν: α)Το άρθρ. 16 παρ. 1 του Ν.Δ. 3758/57 «περί ιδρύσεως Εθνικού Οργανισμού Καπνού». β)Την παρ. 10 της υπ’ αριθ. 240/58 πράξεως του Υπουργικού Συμβουλίου. γ)Την δια της υπ’ αριθ.1778/20.2.58 αναφοράς του διατυπουμένην γνώμην του Εθν. Οργανισμού Καπνού, αποφασίζομεν: Σελ. 722 147-94 1.Kαθορίζομεν όπως δια τας παραβάσεις (των δυνάμει του άρθρ. 4 του Ν.Δ. 3758/57 εκδιδομένων αποφάσεων της Κυβερνητικής Επιτροπής Καπνού των αφορωσών την ρύθμισιν της καπνοπαραγωγής, καθώς και) των δυνάμει του άρθρ. 15 του αυτού Ν.Δ. 3758/57 εκδιδομένων αποφάσεων του Υπουργού Γεωργίας των αφορωσών την άρδευσιν των καπναγρών, το χρηματικόν πρόστιμον ανέρχηται εις δραχμάς μέχρι 1.000 κατά στέμμα και μέχρι του ποσού των δραχ. 6.000 συνολικώς κατά παραβάτην. Δια τας εντός ( ) βλ. κατωτέρω νεωτέραν απόφασιν. 2.Αυξάνομεν τα κατά τας κειμένας διατάξεις προβλεπόμενα πρόστιμα επί των από της ισχύος της παρούσης και εφεξής διαπραττομένων παραβάσεων, ως κατωτέρω: α)To υπό του άρθρ. 1 του Nόμ. 5112/1931 προβλεπόμενον πρόστιμον το επιβαλλόμενον κατά των καλλιεργούντων καπνόν εις εδάφη των περιφερειών, εις ας συμφώνως τω Νόμω τούτω απαγορεύεται η καπνοκαλλιέργεια, εις δραχμάς μέχρι 1.000 κατά στρέμμα. β)Το υπό του άρθρ. 12 του Α.Ν. 981/1937 προβλεπόμενον πρόστιμον, το επιβαλλόμενον κατά των καλλιεργούντων καπνόν εις εδάφη χαρακτηρισθέντα ως ακατάλληλα δια την καπνοκαλλιέργειαν, εις δραχμάς μέχρι 1000 κατά στρέμμα. γ)Το υπό του άρθρ. 4 του Α.Ν. 1520/1938 «περί κατοχυρώσεως των εγχωρίων ποικιλιών καπνού» προβλεπόμενον πρόστιμον κατά των παραβατών των διατάξεων του Νόμου τούτου, εις δραχμάς μέχρι 1.000 κατά στρέμμα. δ)Τα υπό της παρ. 6 του άρθρ. 1 και της παρ. 1 του άρθρ. 6 του Α.Ν. 1193/1938, ως ετροποποιήθη δια του Α.Ν. 2122/1939, προβλεπόμενα πρόστιμα, εις δραχμάς μέχρι 500 δια τους Δημάρχους και Προέδρους Κοινοτήτων και δραχμάς μέχρι 2000 δια τους καπνοπαραγωγούς, τους παραλείποντας να συμμορφωθώσι προς τας υπό του ως άνω Α.Ν. 1193/1938, ως ούτος ετροποποιήθη μεταγενεστέρως, επιβαλλομένας υποχρεώσεις των. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 16.Ι.α.19 Καλλιέργεια Καπνού 